**ПРАВИЛА И ПРОЦЕДУРИ**

**ЗА РЕГИСТРИРАНЕ СИТУАЦИИ НА ТОРМОЗ**

**В СУ “Д-Р ПЕТЪР БЕРОН”**

**ПЛАНИРАНЕ НА ДЕЙНОСТИТЕ НА ТРИ НИВА**

**КЛАСНА СТАЯ/ПАРАЛЕЛКА, УЧИЛИЩЕ, ОБЩНОСТ**

**ДЕЙНОСТИ НА НИВО КЛАСНА СТАЯ/ПАРАЛЕЛКА:**

**ДЕЙНОСТИ НА НИВО УЧИЛИЩЕ**

**ЧАС НА КЛАСА –** целта е да се създаде пространство, в което се говори открито за тормоза и се работи за формирането у децата на нагласи и социални умения, недопускащи насилие катонапример емпатия, толерантност и уважение към различията, решаване на конфликти и др. В часа на класа да се създаде работа по превенция на тормоза чрез групова работа, дискусии, решаване на казуси, споделяне на опит, изработване на общи правила на поведение, договаряне на процедура в случай на нарушаване на правилата.

Отг. Кл. ръководители

1. Ежегодна училищна кампания „Заедно срещу агресията” – месец септември 2016 г. – месец юни 2017 г.

**Беседи на теми:**

- Не на тормоза в училище

- Как да отстоявам правата си, без да нарушавам правата на другите

- Кибертормоз

- Агресията в тийнейджърска възраст

- Психология на тийнейджърите

Провеждане на анкета за тормоза в училище с ученици и учители, която да се изработи от ЗДУД и главен учител Димитринка Караиванова.

срок: месец декември 2016 г.

2. Ангажиране на Ученическия съвет с дейности за превенция на тормоза в училище

СРОК: последна сряда на месец февруари 2017 г. – Ден на розовата фланелка – провеждане на информационна кампания, изработване на знак.

3. Изработване на общи правила за поведение във всички класове. и формулиране на общоучилищни правила като част от училищната политика.

Отг. Кл ръководители

Срок: месец януари 2017 г.

4. Изработване на единен механизъм за реагиране при всяка проява на тормоз и насилие, който кореспондира с работата на Училищната комисия за превенция на противообществените прояви на малолетни и непълнолетни.

5. Периодично да се подготвят информационни материали срещу тормоза, повишаващи чувствителността към проблема.

**ДЕЙНОСТИ С РОДИТЕЛСКО УЧАСТИЕ:**

1. Проучване за наличие на психолози, социални работници, лекари и юристи сред родителите за реализиране на училищни инициативи.

2. Активно участие на родителската общност в кампанията „Заедно срещу агресията“

**Действия при разрешаване на установен училищен тормоз между учениците**

На първо място важно е да се разграничат случаите, когато не се касае за тормоз, а само за игра или приятелско премерване на силите между децата. За целта е необходимо да се наблюдава поведението на децата, включително и на тези, които само присъстват без активно да участват. По-голямата част от ситуациите на тормоз следва да бъдат овладени от учителите, а някои от самите деца. Всяка намеса изисква внимателна преценка на ситуацията и нейната тежест.

**Първа стъпка**: Прекратяване на ситуация на тормоз

Задължение на всеки учител е да се намеси, за да прекрати ситуация на тормоз, на която е станал свидетел.

- В случай на физически тормоз децата трябва да бъдат разделени, да се прекрати физическият контакт между тях незабавно и да се уведоми класният ръководител.

- Не трябва веднага да се разпитва за случилото се, да се обсъждат причините за насилието или да се изяснява ситуацията. Това следва да се случи на по-късен етап. Важното е учителят ясно да обяви пред всички, че това е насилие и то е недопустимо поведение.

**Втора стъпка**: Реакции спрямо детето, което е упражнило тормоз

Когато става въпрос за първа проява, която не е тежка по отношение на нанесената вреда, може да се приложи подходът за възстановяване на щетата. Той се прилага от класния ръководител или учителя по предмет.

Подходът за възстановяване на щетите изисква време и по-задълбочен разговор с детето.

Важно е учителят със спокоен и умерен тон, както и с държанието си, да покаже ясно, че проблемът е в начина на поведение, а не в личността на самия ученик, и че се действа с оглед отново да се възстановят ценностите, към които цялото училище се придържа, а не за да бъде наказан. Ключов момент във възстановяването на щетата е, че класният ръководител разговаря с ученика, а ученикът сам избира и решава как ще поправи грешката си, с което отново ще се възстанови нарушената ценност. С това негово решение трябва да се съгласи и ученикът, който е бил потърпевш от тормоза. Като първа стъпка класният ръководител изслушва детето. Не е желателно детето да се изслушва съвместно с потърпевшото дете. След изясняване на ситуацията и постигане на договорка, класният ръководител за определен период от време проследява поведението на децата и дава обратна връзка.

**Трета стъпка**: Реакции спрямо дете, което е обект на тормоз

Работата с деца, които са обект на тормоз, е насочена към формиране у тях на умения за справяне с подобно поведение.

- Класният ръководител говори с детето, по възможност още същия ден, за да разбере какво точно се е случило;

- Подчертава се поверителността на разговора, като се спомене кои ще бъдат уведомени за случилото се;

- Класният ръководител наблюдава детето в следващите дни, за да се уверите как се чувства и при необходимост отново разговаря с него.

**Четвърта стъпка**: Реакции спрямо наблюдателите

- Класният ръководител изтъква тези, които са се намесили в защита ценностите на училището. На останалите се споделя очакването да направят същото, ако се случи в бъдеще;

- Класният ръководител насърчава учениците за грижа спрямо тормозеното дете.

**Училищна система за насочване към други служби**

Регистриране на ситуации на тормоз

І. Създава се регистър на училището за регистриране на случаи на тормоз между учениците. /докладните, подадени от учители и случаите, описани в тях/;

ІІ. Всяка ситуация на тормоз да се регистрира и описва от учителя, който я е наблюдавал с цел да се проследи развитието на случая във времето и да се планира подходяща интервенция. Регистърът да съдържа следните реквизити: дата, кратко описание на ситуацията, вид тормоз, участници, наблюдатели, предприети мерки, учител, подпис. Този регистър да се съхранява на достъпно място при заместник директора;

ІІІ. Класните ръководители да следят вписаните в регистъра случаи и предприемат съответни мерки като взаимодействат с родителите на ученика, с учители и училищно ръководство;

ІV. В случаите, при които поведението на детето се отличава с изразени агресивни прояви, снижен контрол върху гнева, склонност да разрешава конфликтни ситуации с насилие, като се предлага на директора да бъде потърсено съдействие от страна на отдел „Закрила на детето”, МКБППМН, Детска педагогическа стая и всички останали участници в мултидисциплинарния екип по силата на координационния механизъм.

Директор: ……………………

Божана Георгиева